Over 50 britiske IS-krigere er på flugt fra selvsamme terrorgruppe. Det formodes, at de gemmer sig i Tyrkiet

Det pragmatiske menneske siger, at man har et standpunkt, til man tager et nyt. Det lidenskabelige menneske tror på, at man skal leve livet til fulde og gribe alle chancer, der kommer en i møde.

Begge dele gør sig gældende for en af Storbritanniens mest berygtede jihadister, en rapper, der tidligere lod sig fotografere med et afhugget hoved, og lovede død over alle vesterlændinge.

Navnet er Abdel-Majed Abdel Bary. Han er 25 år gammel og en af de omkring 50 tidligere britiske jihadister, som i skrivende stund har valgt at desertere fra den selvsamme gruppe, som de selv tilsluttede sig, skriver engelske Sunday Telegraph.

Se også: FBI har identificeret IS-bøddel

Abdel-Majeds situation er derfor problematisk. På den ene side har han valgt at forlade IS. Derfor er han desertør og de skal ifølge IS’ retningslinjer dræbes. På den anden side står han til en ubehagelig fængselsdom hjemme i England.

Det vides ikke, hvorfor Abdel-Majed har valgt at flygte fra den gruppe, han tilsluttede sig for to år siden, men faktum er, at han en af mange europæiske IS-krigere, som har forladt gruppen efter det vedholdende bombeangreb fra koalitionen, som bekæmper IS.

Gemte sig som flygtning

Abdel-Majed skulle eftersigende have klædt sig ud som flygtning og sluppet fri under det kaos, som blev skabt, da IS trak sig tilbage fra Tal Abyad nær den tyrkisk-syriske grænse i juni måned.

Se også: Medier: Rapper i søgelyset efter Foley-henrettelse

Før han forlod England til fordel for Syrien var Adbel-Majed en talentfuld rapmusiker. Hans sange blev blandt andet spillet på BBC’s radiostationer. Han voksede op tæt på Mohammed Emwazi, også kendt som Jihad-John. Faktisk troede de engelske medier længe, at Adbel-Majed var manden bag Jihadi John, indtil Emwazi trådte frem som den ægte Jihad John.

Søn af berygtet terrorist

Rapperens far arbejde angiveligt tæt sammen selveste Osama Bin Ladin og blev anholdt i USA i år for et mislykket terrorangreb på en ambassade i Afrika.

Se også: Officielt: Tæt på Foley-bøddel

Abdel-Majed forlod sit hjem i London i 2013 for at tilslutte sig Islamisk Stats militære tropper. Han brugte det sociale medie Twitter og andre medier til at offentliggøre trusler mod Vesten, ligesom han lod sig fotografere med et afhugget hoved.

Rapperen bliver nu jagtet fra begge sider, både den britiske efterretningstjeneste og IS, som på det seneste har dræbt flere udenlandske krigere for at forlade skuden.

Adbel-Majed Abdel Bary venner har tidligere fortalt, at rapperens konvertering til den radikale gren af Islam stammer fra Barys frustrationer med de britiske myndigheder i forbindelse med krigene i Irak og Afghanistan.

Hans far blev idømt 25 år bag tremmer i et amerikansk fængsel for sin rolle i ambassadebombningerne i 1998 i Afrika, hvor 225 mennesker mistede livet.